
Ministru kabineta rīkojums Nr. 130
Rīgā 2022. gada 24. februārī (prot. Nr. 10 5. §)
Par apropriācijas pārdali
· 1. Saskaņā ar likuma "Par valsts budžetu 2022. gadam" 51. pantu Finanšu ministrijai no valsts budžeta programmas 14.00.00 "Valsts robežas infrastruktūras izveide" pārdalīt uz Iekšlietu ministrijas budžeta apakšprogrammu 40.02.00 "Nekustamais īpašums un centralizētais iepirkums"  finansējumu 12 503 572 euro apmērā, lai segtu izdevumus, kas saistīti ar prioritāri izbūvējamajiem valsts robežas joslas posmiem uz valsts sauszemes robežas gar Latvijas Republikas un Baltkrievijas Republikas valsts robežu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju  par šā rīkojuma 1. punktā  minēto apropriācijas pārdali un, ja  Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

